Anton Marti
<s>Anton Marti (Martinčić) (Labin, 10. travnja 1923. – Zagreb, 21. siječnja 2004.), bio je hrvatski televizijski i kazališni redatelj te jedan od osnivača Televizije Zagreb.</s><s>Režirao je veliki broj televizijskih emisija zabavnog, glazbenog, natjecateljskog i magazinskog karaktera.</s><s>Višestruki je dobitnik međunarodnih i domaćih nagrada, a 1994. godine dodijeljen mu je i Porin za životno djelo.</s>

<s>Životopis 
Anton Marti rođen je 10. travnja 1923. godine u Labinu.</s><s>Školovao se u Trstu, a akademiju je završio u Rimu.</s><s>Do 1949. godine glumi u talijanskim kazališnim družinama, a nakon toga dolazi u Kopar gdje glumi, režira i surađuje u kazalištu, radiodramskim i drugim emisijama Radiopostaje Kopar.</s><s>1956. godine dolazi u Zagreb i pridružuje se utemeljiteljima tadašnje Televizije Zagreb, te režira neke od njezinih prvih emisija.</s><s>Režirao je i osmislio veliki broj revijskih, zabavno-glazbenih, igranih i magazinskih emisija za TV Zagreb i TV Ljubljanu.</s><s>To su bile emisije raznih žanrova koje su svoja prva emitiranja počinjala pod njegovom redateljskom palicom.</s>

<s>Glumio je u nekoliko filmova ali i u kazališnim komadima.</s><s>Glumu je završio u Trstu, a u Rimu kazališnu akademiju.</s><s>Osim svog djelovanja na TV-postajama bivše Jugoslavije (najviše zagrebačkoj i ljubljanskoj), također se bavio i kazališnom režijom i režirao je više od 50 kazališnih predstava, najčešće u hrvatskim i slovenskim kazalištima.</s><s>1968. godine u Ljubljani prenosio je prvu emisiju u boji.</s><s>Neki od njegovih najpoznatijih TV programa su Videofon, Licem u lice, Na licu mjesta, Svjetla pozornice, te mnogobrojne zabavne i novogodišnje emisije.</s><s>Režira prenose najvećih priredbi i festivala, a krajem šezdesetih i početkom sedamdesetih radi tada popularnu emisiju "TV magazin".</s><s>Dobitnik je mnogobrojnih televizijskih nagrada, a 1994. godine dobio je Porina za životno djelo.</s>

<s>Anton Marti umro je 21. siječnja 2004. godine u Zagrebu u 81. godini života.</s>

<s>Izvori</s>

<s>Vanjske poveznice 
 LZMK / Hrvatska enciklopedija: Marti (Martinčić), Anton
 LZMK /Istarska enciklopedija: Marti, Anton
 Porin.info (arhiv) – Dobitnici nagrada za životno djelo: Anton Marti</s>

<s>Hrvatski teatarski režiseri
Hrvatski televizijski režiseri
Hrvatski filmski glumci
Dobitnici Porina za životno djelo
Biografije, Trst</s>

